لد زبلين Led Zeppelin كانت فرقة روك إنجليزيه اتشكلت سنة 1968 و بتعتبر واحده من أكتر فرق الروك نجاحا و ابتكارا و تأثيرا ف تاريخ الموسيقى, اتكونت الفرقة من جيمى بايج (جيتار), روبرت بلانت (مغنى), جون بول جونز (عازف بيس و كيبورد) و جون بونهام (قارع طبول). كانت طريقتهم قويه فى عزف الجيتار و كتيرين بيعتبرونهم المؤسسين لل (هيفى ميتال) و الهارد روك مع (بلاك سابث) اللى كتب أكتر كلمات اغانى الفرقة كان متأثر بالأساطير و الملاحم الجرمانيه و الكلتيه. أشهر أغاني الفرقة هي أغنية (سلم إلى السماء) اللي تعد واحدة من أكثر الأغاني شعبية وتأثيراً في موسيقى الروك. باعت الفرقة أكتر من 300 مليون ألبوم كان منها 100 مليون ف الولايات المتحده الامريكيه و داه خلاهم يكونو في المرتبة التانية كأكتر الفرق مبيعا ف الولايات المتحدة بعد البيتلز. ف سنة 1995 تم ادخال الفرقة لـ (قاعة مشاهير الروك اند رول). اتوقفت الفرقة عن الغنا سنة 1980 بعد وفاه عازف الطبول بونهام المفاجئه بسبب إفراطه بتناول الكحول أثناء الاستعدادات لجوله غنائيه, و يعتبر بونهام واحد من أفضل عازفى الطبول ف العالم و أثر بأسلوبه على كتيرين من جوم بعده.